TTB ชวนเอสเอ็มอี “คอนซูมเมอร์โปรดักส์” ร่วมสัมมนา “Finbiz Industry Hack 2023”
ทีเอ็มบีธนชาต ชวนเอสเอ็มอีร่วมสัมมนา “Finbiz Industry Hack 2023” ติดอาวุธอุตสาหกรรมคอนซูมเมอร์โปรดักส์ สู่การเติบโตอย่างยั่งยืน ฟรีไม่มีค่าใช้จ่าย วันอังคารที่ 21 มีนาคม 2566 เวลา 13:00 - 17:00 น. ณ ห้องแกรนด์บอลรูม ชั้น 9 โรงแรมคาร์ลตัน กรุงเทพฯ สุขุมวิท
ทีเอ็มบีธนชาต ชวนเอสเอ็มอีร่วมสัมมนา “Finbiz Industry Hack 2023” ติดอาวุธอุตสาหกรรมคอนซูมเมอร์โปรดักส์ สู่การเติบโตอย่างยั่งยืน ฟรีไม่มีค่าใช้จ่าย วันอังคารที่ 21 มีนาคม 2566 เวลา 13:00 - 17:00 น. ณ ห้องแกรนด์บอลรูม ชั้น 9 โรงแรมคาร์ลตัน กรุงเทพฯ สุขุมวิท
27 ก.พ. 2566

ธนาคารทหารไทยธนชาต จำกัด (มหาชน) หรือ TTB หรือ ทีเอ็มบีธนชาต ขอเชิญผู้ประกอบการธุรกิจคอนซูมเมอร์โปรดักส์ เข้าร่วมสัมมนาเติมองค์ความรู้ในงาน “Finbiz Industry Hack 2023 ติดอาวุธอุตสาหกรรมคอนซูมเมอร์โปรดักส์ สู่การเติบโตอย่างยั่งยืน” ในวันอังคารที่ 21 มีนาคม 2566 เวลา 13:00 – 17:00 น. ณ ห้องแกรนด์บอลรูม ชั้น 9 โรงแรมคาร์ลตัน กรุงเทพฯ สุขุมวิท
โดยผู้ประกอบการจะได้พบกับกิจกรรมแบบ Interactive ที่จะช่วยลับคมการวางแผนเรื่องธุรกิจ ผ่านมุมมองของนักธุรกิจ Mentors ของ finbiz จากวงการคอนซูมเมอร์โปรดักส์มากประสบการณ์ พร้อมทีมผู้เชี่ยวชาญ ได้แก่ คุณสุทิพา ปัญญามหาทรัพย์ Chief PC &amp; HCC Business Officer บริษัท โอสถสภา จำกัด (มหาชน) หรือ OSP, คุณปิยนุช ปั้นเปี่ยมรัษฎ์ Co-Founder &amp; Head of Strategies บริษัท เฮด วันฮันเดรด จำกัด, คุณสุวิดา จิรประเสริฐกุล Head of SME Business Development LINE ประเทศไทย และ คุณกนกพร จูฑา รองประธานเจ้าหน้าที่บริหาร หัวหน้าธุรกรรมทางการเงินภายในประเทศ ทีเอ็มบีธนชาต ที่จะมาเจาะลึกเรื่องอุตสาหกรรม เผยเคล็ดลับการสร้างแบรนด์ที่โดดเด่นและแตกต่างเพื่อดึงดูดกลุ่มเป้าหมาย แนะนำเทคนิคการตลาดดิจิทัลแบบครบวงจรเพื่อบรรลุศักยภาพทางธุรกิจอย่างเต็มที่ และการปรับกลยุทธ์การลดต้นทุนในการบริหารธุรกิจ เพื่อเพิ่มประสิทธิภาพการเงินให้พร้อมสู่การเติบโตอย่างยั่งยืน
สำหรับผู้ประกอบการธุรกิจนิติบุคคล ที่อยู่ในอุตสาหกรรมคอนซูมเมอร์โปรดักส์ และมียอดขาย 100 ล้านบาทต่อปีขึ้นไป สามารถลงทะเบียนได้ภายในวันที่ 15 มี.ค. 2566 ที่ https://forms.office.com/r/SNEi2PT5py หรือติดต่อ คุณทิพานันท์ สิขัณฑกสมิตร โทรศัพท์ 08-1172-1166 อีเมล [email protected] เพื่อเข้าร่วมงานสัมมนาฟรี (ไม่มีค่าใช้จ่าย) ซึ่งขอสงวนสิทธิ์สำหรับผู้ได้รับอีเมลยืนยันการเข้าร่วมงานเท่านั้น